L’IES Comarcal ofereix un concert en el centre social de la Vila del Pilar en una activitat intergeneracional
2025-07-24

El matí del divendres 21 de juny serà molt especial per als usuaris i usuàries del centre social de la Vila del Pilar de Burjassot, els quals gaudiran d’un concert que arriba de la mà del departament de música de l’IES Comarcal, en una activitat d’intercanvi generacional entre la joventut i les persones majors de Burjassot. El concert començarà a les 11.00 hores.

Després d’uns mesos en què l’alumnat de l’institut ha departit amb les usuàries i els usuaris del centre social i amb la presència de representants del centre social en en el centre educatiu, donant una xarrada, estes activitats culminaran amb aquest concert que compta amb la col·laboració de la Regidoria de Majors, dirigida per Mª Ángeles Navarro.

El curs de 2n B interpretarà Por i I will survive; l’alumnat de 2n D Umbrella, mentres que Noelia del Moral, Laura Granell i Guille Pons interpretaran The night we met. Tancarà el concert el curs de 3r amb Hot stuff, Everybody want to rule the world i Starlight.